पाएं अपने शहर की ताज़ा ख़बरें और फ्री ई-पेपरडाउनलोड करें
गांव मालवास कोहाड़ निवासी राजवीर ने खेत से हरे पेड़ काटने वालों के खिलाफ कार्रवाई की मांग को लेकर एसपी को ज्ञापन सौंपा। राजवीर ने अपने शिकायत पत्र के माध्यम से बताया कि उसकी जमीन पर मुकदमा विचाराधीन है तथा पंजाब एंड हरियाणा हाईकोर्ट ने जमीन की यथा स्थिति बरकरार रखने के आदेश दिए हुए हैं।
उसने बताया कि लोहानी निवासी रामचन्द्र व तिगड़ाना निवासी मनोज ने इस आदेश के बावजूद ठेका देकर रात के अंधेरे में खेत में स्थित हरे पेड़ों की कटाई करवा दी। उसने बताया कि 21 अप्रैल को पेड़ों की कटाई करवाई। अगली सुबह जब वह खेत में गया तो आरोपी उसे देखकर फरार हो गए।
उसने तुंरत पुलिस को फोन कर मामले के बारे में अवगत करवाया। पुलिस दो घंटे बाद मौके पर पहुंची व कार्रवाई का आश्वासन दिया। घटना के इतना समय व्यतीत होने के बाद भी पुलिस ने अभी तक आरोपियों के खिलाफ कोई कानूनी कार्रवाई नहीं की है। उसने मुख्यमंत्री से हरे पेड़ों को बरामद कर आरोपियों के खिलाफ कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn